## Pravilnik o dodacima prehrani

### NN 46/2011 (22.4.2011.), Pravilnik o dodacima prehrani

MINISTARSTVO ZDRAVSTVA I SOCIJALNE SKRBI

1066

Na temelju članka 15. stavka 2. podstavka 8. Zakona o hrani (»Narodne novine« broj 46/07) ministar zdravstva i socijalne skrbi uz suglasnost ministra poljoprivrede, ribarstva i ruralnog razvoja donosi

PRAVILNIK

O DODACIMA PREHRANI[[1]](#footnote-29081-1)

OPĆE ODREDBE

Članak 1.

Ovim Pravilnikom propisuju se uvjeti koje moraju ispunjavati dodaci prehrani u vezi sastava, označavanja i stavljanje na tržište.

Ovaj Pravilnik ne odnosi se na lijekove koji su uređeni Zakonom o lijekovima (»Narodne novine«, broj 71/07 i 45/09)[[2]](#footnote-29081-2)

Članak 2.

U smislu ovoga Pravilnika dodacima prehrani smatraju se pripravci proizvedeni iz koncentriranih izvora hranjivih tvari ili drugih tvari s hranjivim ili fiziološkim učinkom koji imaju svrhu dodatno obogatiti uobičajenu prehranu u cilju održavanja zdravlja.

Hranjivim tvarima u smislu stavka 1. ovoga članka smatraju se vitamini i minerali.

Druge tvari u smislu stavka 1. ovoga članka smatraju se: aminokiseline, esencijalne masne kiseline, vlakna, biljne vrste, ekstrakti biljnih vrsta, mikroorganizmi, jestive gljive, alge, pčelinji proizvodi i druge tvari s hranjivim ili fiziološkim učinkom.

Članak 3.

Dodaci prehrani mogu se stavljati na tržište krajnjem potrošaču isključivo zapakirani i to pojedinačno ili u kombinaciji.

Oblici dodataka prehrani su:

1. dozirani oblici: kapsule, pastile, tablete i slično,

2. prah, granule, tekućine, te ostali oblici koji se uzimaju u odmjerenim količinama i/ili posebnim načinom primjene

SASTAV I OZNAČAVANJE

Članak 4.

U proizvodnji dodataka prehrani mogu se koristiti vitamini i minerali isključivo u skladu s kemijskim oblicima iz Priloga I. koji je otisnut uz ovaj Pravilnik i čini njegov sastavni dio.

Druge tvari i sirovine koje su dopuštene kao sastojci pri proizvodnji dodataka prehrani navedene su u Prilogu II. i III. koji su otisnuti uz ovaj Pravilnik i čine njegov sastavni dio.

U proizvodnji dodataka prehrani mogu se koristiti i drugi sastojci ako se koriste u skladu s posebnim propisima o hrani.

Ako su za pojedine tvari iz Priloga I. ovoga Pravilnika posebnim propisom[[3]](#footnote-29081-3) propisani kriteriji čistoće, isti se primjenjuju i za potrebe ovoga Pravilnika.

Za tvari za koje još nisu propisani kriteriji čistoće, upotrebljavaju se opće prihvatljivi kriteriji čistoće, koje preporučuju međunarodna tijela.

Članak 5.

Označavanje, reklamiranje i prezentiranje dodataka prehrani mora biti takvo da:

– proizvodu ne pripisuje svojstva prevencije, terapije i liječenja bolesti ljudi ili upućuje na takva svojstva,

– ne sadrži navode koji upućuju da uravnotežena i raznolika prehrana ne može općenito pružiti primjerene količine hranjivih tvari.

Iznimno od stavka 1. ovoga članka prilikom označavanja dodataka prehrani može se samo navoditi namjena odobrena u skladu s rješenjem o dodjeli notifikacijskog broja prilikom stavljanja na tržište dodatka prehrani na području Republike Hrvatske (u daljnjem tekstu: notifikacijski broj), a prilikom reklamiranja i prezentiranja dodataka prehrani može se upotrebljavati odobrena namjena istog ili sličnog značenja u skladu s notifikacijskim brojem.

Članak 6.

Pri označavanju dodataka prehrani osim podataka propisanih Pravilnikom o označavanju, reklamiranju i prezentiranju hrane (»Narodne novine« broj 41/08)[[4]](#footnote-29081-4) obvezno je navođenje sljedećih podataka:

1. uz naziv proizvoda istaknuti navod: »dodatak prehrani«,

2. upozorenja da se preporučene dnevne doze ne smiju prekoračiti,

3. izjavu da dodatak prehrani nije nadomjestak ili zamjena uravnoteženoj prehrani,

4. izjavu da proizvod treba čuvati od dohvata male djece,

5. dodatna upozorenja ako ih ima,

6. kod dodataka prehrani s biljnim tvarima obvezno je navesti hrvatski i latinski naziv biljne vrste sukladno Prilogu III. ovoga Pravilnika i hrvatski naziv biljnog organa,

7. količinu hranjivih tvari ili drugih tvari s fiziološkim učinkom prisutnu u količini preporučenoj za dnevnu uporabu.

Količina vitamina i minerala iz stavka 1. točke 7. ovoga članka prisutna u proizvodu izražava se brojčanom vrijednošću u mjernim jedinicama iz Priloga I. ovoga Pravilnika uz koje se izražava postotak preporučenog dnevnog unosa (%RDA). Preporučeni dnevni unos vitamina i minerala naveden je u Prilogu IV. koji je otisnut uz ovaj Pravilnik i čini njegov sastavni dio i usklađen je s Pravilnikom o navođenju hranjivih vrijednosti hrane (»Narodne novine«, broj 29/09).[[5]](#footnote-29081-5)

Količina drugih tvari iz stavka 1. točke 7. ovoga članka izražava se u odgovarajućim mjernim jedinicama (g. mg. ml, cfu, % i sl.).

Notifikacijski broj može se navesti na tekstu koji označava proizvod, ali ne u svrhu oglašavanja, reklamiranja i prezentiranja dodatka prehrani.

Članak 7.

Količina hranjivih tvari ili drugih tvari s fiziološkim učinkom, prisutnih u dodatku prehrani izražava se na temelju vrijednosti analizom dobivenih od proizvođača.

Postotak preporučenog dnevnog unosa za vitamine i minerale može se prikazati i u grafičkom obliku.

STAVLJANJE NA TRŽIŠTE

Članak 8.

Zahtjev za dodjelu notifikacijskog broja podnosi se Ministarstvu zdravstva i socijalne skrbi (u daljnjem tekstu: ministarstvo).

Podnositelj zahtjeva obvezan je uz zahtjev dostaviti sljedeće:

1. podatke o nositelju notifikacijskog broja (u daljnjem tekstu: nositelj notifikacije), uz potvrdu koja dokazuje vezu između podnositelja zahtjeva i nositelja notifikacije, ako se ne radi o istoj pravnoj ili fizičkoj osobi,

2. podatke koji označavaju proizvod na hrvatskom jeziku u skladu s važećim propisima o hrani,

3. originalnu ambalažu ili idejno rješenje ambalaže,

4. proizvođačku specifikaciju s podacima o kvalitativnom i kvantitativnom sastavu proizvoda,

5. ako se dodatak prehrani uvozi u Republiku Hrvatsku, potrebno je dostaviti dokaz nadležnog tijela i/ili ovjerenu i potpisanu potvrdu proizvođača da se isti proizvod nalazi na tržištu u zemlji proizvođača i/ili Europskoj uniji kao dodatak prehrani,

6. ako se dodatak prehrani proizvodi u Republici Hrvatskoj potrebno je priložiti Izvod iz Upisnika registriranih objekata,

7. ostalu dokumentaciju i/ili analitička izvješća koja Povjerenstvo iz članka 10. ovoga Pravilnika zatraži,

8. presliku uplatnice za pokrivanje troškova postupka odobravanja,

9. za proizvode koji sadrže vitamine i minerale dokaz o kemijskim oblicima istih,

10. za proizvode koji sadrže biljne vrste, ekstrakte biljnih vrsta i druge tvari, a koje nisu navedene u Prilozima I. – III. ovoga Pravilnika potrebno je za svaku biljnu vrstu, ekstrakt ili drugu tvar priložiti: porijeklo, način dobivanja, kemijski sastav (glavne komponente), znanstvene dokaze o djelotvornosti vezane uz količinu aktivnih tvari i namjenu proizvoda, navode o interakcijama, navode i/ili dokaze o netoksičnosti i sigurnosti primjene kod ljudi,

11. dokaz da su elektronskim putem poslani podaci u registar,

12. dokaz da nositelj notifikacije registriran u Republici Hrvatskoj.

Zahtjev se podnosi u pisanom obliku sukladno uputama koje se nalaze na intrernetskoj stranici ministarstva ([www.mzss.hr](http://www.mzss.hr)).

Članak 9.

Iznimno od članka 8. stavka 1. ovoga Pravilnika podnositelj zahtjeva ne mora podnijeti zahtjev za dodjelom notifikacijskog broja za dodatke prehrani koji prilikom označavanja, reklamiranja i prezentiranja ne ističu i/ili navode namjenu a sadrže:

1. vitamine i/ili minerale, čiji su kemijski oblici sukladni Prilogu I. ovoga Pravilnika i čiji preporučeni dnevni unos ne prelazi najveći dopušteni dnevni unos sukladno Prilogu IV. ovoga Pravilnika

2. biljne vrste koje dolaze pojedinačno ili kao mješavine u skladu s listom dozvoljenih biljnih vrsta iz Priloga III. ovoga Pravilnika označenih jednom zvjezdicom(\*).

Članak 10.

Ministar nadležan za zdravstvo (u daljnjem tekstu: ministar) imenuje Povjerenstvo za dodatke prehrani (u daljnjem tekstu: Povjerenstvo).

Povjerenstvo donosi Poslovnik o radu.

Na temelju mišljenja Povjerenstva ministar rješenjem odlučuje o dodjeli notifikacijskog broja iz članka 8. ovoga Pravilnika.

Protiv rješenja iz stavka 3. ovoga članka nije dopuštena žalba, već se može pokrenuti upravni spor.

Troškove postupku dodjeljivanja notifikacijskog broja iz stavka 3. ovoga članka snosi podnositelj zahtjeva ili nositelj notifikacije, a iznos troškova postupka odlukom određuje ministar.

Članak 11.

Rješenje o dodjeli notifikacijskog broja iz članka 10. stavak 3. ovoga Pravilnika mora sadržavati podatke o podnositelju zahtjeva, nositelju notifikacije, dodijeljeni notifikacijski broj, naziv proizvoda, namjenu i upozorenja, ako ih odredi Povjerenstvo.

Rješenjem o dodjeli notifikacijskog broja utvrđuje se da su vrsta i količina hranjivih tvari ili drugih tvari s fiziološkim učinkom preporučene za dnevnu uporabu dopuštene, te da je namjena, ako je posebno istaknuta u skladu sa količinom i sastavom.

U rješenju se mogu odrediti posebni uvjeti za stavljanje na tržište i uporabu dodatka prehrani.

Članak 12.

Povjerenstvo može na temelju općeprihvaćenih znanstvenih i stručnih podataka razmatrati pripravke s biljnim vrstama koje se ne nalaze u Priloga III. ovoga Pravilnika, druge tvari i dodatke prehrani s količinom vitamina i minerala većom od najvećeg dopuštenog dnevnog unosa, a koje su korisni neškodljivi i sigurni za primjenu, tj. ako nisu jakog djelovanja, s popratnim nuspojavama i nepoželjnim učincima.

Na temelju mišljenja Povjerenstva, za pripravke iz stavka 1. ovoga članka, ministar odlučuje rješenjem sukladno članku 10. ovoga Pravilnika.

IZMJENA RJEŠENJA O DODJELI NOTIFIKACIJSKOG BROJA

Članak 13.

Rješenje o dodjeli notifikacijskog broja može se izmijeniti na temelju opravdanog zahtjeva stranke, vezano uz naziv proizvoda, nositelja notifikacije, naziv proizvođača, način primjene i slično.

IZMJENA VRSTE I KOLIČINE HRANJIVIH TVARI ILI DRUGIH TVARI S FIZIOLOŠKIM UČINKOM

Članak 14.

Kada se u proizvodu kojem je dodijeljen notifikacijski broj mijenja vrsta i količina hranjivih tvari ili drugih tvari s fiziološkim učinkom, nositelj notifikacije obvezan je podnijeti novi zahtjev za odobravanjem notifikacijskog broja u skladu s člankom 8. ovoga Pravilnika.

Na temelju zahtjeva iz stavka 1. ovoga članka donosi se rješenje sukladno članku 10. ovoga Pravilnika kojim se ukida ranije dodijeljen notifikacijski broj za proizvod iz stavka 1. ovoga članka i dodijeljuje novi notifikacijski broj za proizvod s izmijenjenom vrstom i količina hranjivih tvari ili drugih tvari s fiziološkim učinkom.

Kada se u proizvodu kojemu je dodijeljen notifikacijski broj mijenjaju sastojci koji se ne smatraju hranjivim tvarima ili drugim tvarima s fiziološkim učinkom nositelj odobrenja nije obvezan podnijeti zahtjev za izmjenu rješenja o dodjeli norifikacijskog broja.

Članak 15.

Dodaci prehrani iz članka 2. ovoga Pravilnika koji su sukladni ovom Pravilniku i posebnim propisima o hrani[[6]](#footnote-29081-6) mogu se stavljati na tržište Republike Hrvatske.

Zabranjeno je stavljanje na tržište Republike Hrvatske dodataka prehrani koji ne ispunjavaju uvjete iz stavka 1. ovog članka.

Članak 16.

Ako se za pojedine dodatke prehrani iz članka 2. ovoga Pravilnika, na temelju novih ili ponovne procjene postojećih podataka posumnja ili utvrdi da ugrožavaju zdravlje ljudi, iako su u skladu s odgovarajućim posebnim propisom, ministar može rješenjem odlučiti o privremenoj obustaviti ili ograničiti stavljanje na tržište tih proizvoda na području Republike Hrvatske.

Protiv rješenja iz stavka 1. ovoga članka nije dopuštena žalba, već se može pokrenuti upravni spor.

Rješenje iz stavka 1. ovoga članka objavit će se u »Narodnim novinama«.

Ministar izvješćuje čelnika nadležnog tijela o poduzetim mjerama iz stavka 1. ovoga članka i razlozima donošenja takvih mjera.

REGISTAR DODATAKA PREHRANI

Članak 17.

Ministarstvo vodi Registar dodataka prehrani stavljenih na tržište Republike Hrvatske u elektroničkom obliku.

Registar dodataka prehrani nalazi se na internetskoj stranici ministarstva ([www.mzss.hr](http://www.mzss.hr)).

PRIJELAZNE I ZAVRŠNE ODREDBE

Članak 18.

Rješenja o odobrenju za stavljanje na tržište dodataka prehrani dana na temelju propisa koji su važili do dana stupanja na snagu ovoga Pravilnika važe do isteka roka na koja su dana.

Rješenja o dodjeli notifikacijskog broja dana na temelju propisa koji su važili do dana stupanja na snagu ovoga Pravilnika za dodatke prehrani čiji je sastav i označavanja sukladan odredbama ovog Pravilnika ostaju na snazi.

Subjekt u poslovanju s hranom koji stavlja na tržište Republike Hrvatske dodatak prehrani čiji sastav i označavanje nije sukladno odredbama ovoga Pravilnika, a za koji ima rješenje o dodjeli notifikacijskog broja dano na temelju propisa koji su važili do dana stupanja na snagu ovoga Pravilnik, obvezan je uskladiti svoje poslovanje s odredbama ovoga Pravilnika najkasnije do 31. listopada 2012.

Članak 19.

Postupci dodjele notifikacijskog broja započeti do dana stupanja na snagu ovoga Pravilnika dovršit će se prema odredbama Pravilnika o dodacima prehrani (»Narodne novine«, broj 148/08).

Članak 20.

Danom stupanja na snagu ovoga Pravilnika prestaje važiti Pravilnik o dodacima prehrani (»Narodne novine«, broj 148/08).

Članak 21.

Ovaj Pravilnik stupa na snagu osmoga dana od dana objave u »Narodnim novinama«, osim članka 17. stavka 2. koji stupa na snagu 1. siječnja 2013. godine.

Klasa: 011-02/11-02/17

Urbroj: 534-07-11-1

Zagreb, 24. ožujka 2011.

Potpredsjednik Vlade
i ministar zdravstva i socijalne skrbi
mr. Darko Milinović, dr. med., v. r.

PRILOG I.

KEMIJSKI OBLICI VITAMINA I MINERALA ČIJA UPORABA JE DOPUŠTENA U PROIZVODNJI DODATAKA PREHRANI

|  |  |
| --- | --- |
| Vitamin | Kemijski oblik |
| Vitamin A  (μg RE) | Retinol  Retinil-acetat  Retinil-palmitat  Beta-karoten |
| Vitamin D  (μg) | Vitamin D2 (= ergokalciferol)  Vitamin D3 (= kolekalciferol) |
| Vitamin B1  (mg) | Tiamin-hidroklorid  Tiamin-mononitrat  Tiamin monofosfat klorid  Tiamin pirofosfat klorid |
| Vitamin B2  (mg) | Riboflavin  Natrijev riboflavin-5’-fosfat |
| Niacin  (mg NE) | Nikotinamid  Nikotinska kiselina  Inositol heksanikotinat (inositol heksaniacinat) |
| Vitamin B6  (mg) | Piridoksin-hidroklorid  Piridoksin 5’-fosfat  Piridoxal 5’-fosfat |
| Pantotenska kiselina  (mg) | Kalcijev D-pantotenat  Natrijev D-pantotenat  Dekspantenol  Pantetine |
| Folna kiselina  (μg) | Pteroilmonoglutaminska kiselina  Kalcijev-L-metilfolat |
| Vitamin B12 (μg) | Cijanokobalmin  Hidroksikobalamin  5’- deoxiadenosilkobalamin  metilkobalamin |
| Biotin (μg) | D-biotin |
| Vitamin C  (mg) | L-askorbinska kiselina  Natrijev-L-askorbat  Kalcijev-L-askorbat\*  Kalijev –L-askorbat  L-askorbil 6 palmitat  Magnezijev-L-askorbat  Cinkov-L-askorbat |
| Vitamin K  (μg) | Filokinon (Fitomenadion)  Menakinon† |
| Vitamin E  (mg a-TE) | D-alfa-tokoferol  DL-alfa-tokoferol  D-alfa-tokoferil acetat  DL-alfa-tokoferil acetat  D-alfa-tokoferil kiseli sukcinat  Mješavina tokoferola‡  Tokotrienol tokoferol§ |

[[7]](#footnote-29081-7)

|  |  |
| --- | --- |
| Mineralne tvari | Kemijski oblici |
| Kalcij (Ca)  (mg) | Kalcijev acetat  Kalcijev L-askorbat  Kalcijev bisglicinat  Kalcijev karbonat  Kalcijev klorid\*  Kalcijev citrat malat  Kalcijeve soli limunske kiseline  Kalcijev glukonat  Kalcijev glicerofosfat  Kalcijev laktat  Kalcijev piruvat  Kalcijeve soli ortofosforne kiseline  Kalcijev sukcinat  Kalcijev L- lisinat  Kalcijev maltat  Kalcijev oksid  Kalcijev L- pidolat  Lalcijev L-treonat  Kalcijev hidroksid  Kalcijev sulfat |
| Magnezij (Mg)  (mg) | Magnezijev karbonat  Magnezijev L- askorbat  Magnezijev bisglicinat  Magnezijev L- lizinat  Magnezijav malat  Magnezijev L-pidolat  Mgnezijev kalij citrat  Magnezijev piruvat  Magnezijev sukcinat  Magnezijev tartarat  Magnezijev acetil tartarat  Magnezijev klorid\*  Magnezijeve soli limunske kiseline  Magnezijev glukonat  Magnezijev oksid  Magnezijev hidroksid  Magnezijeve soli ortofosforne kiseline  Magnezijev sulfat  Magnezijev laktat  Magnezijev glicerofosfat  Magnezijev acetat |
| Kalij (K)  (mg) | Kalijev klorid\*  Kalijev citrat  Kalijev bikarbonat  Kalijev karbonat  Kalijev glukonat  Kalijev laktat  Kalijev glicerofosfat  Kalijev hidroksid  Kalijeve soli ortofosfosgorne kiseline  Kalijev L-pidolat  Kalijev malat |
| Željezo (Fe)  (mg) | Željezov citrat  Željezov amonijev citrat  Željezov glukonat  Željezov laktat  Željezov sulfat  Željezov fumarat  Željezov difosfat (Željezov pirofosfat)  Elementarno željezo (reducirano karbonilom, vodikom i elektrolitički)  Željezov saharat  Natrijev željezov difosfat ili željezo natrij difosfat  Željezov karbonat  Željezov bisglicinat  Željezov L-pidolat  Željezov fosfat  Željezo (II) tartarat |
| Bakar (Cu)  (μg) | Bakar-lizin kompleks  Bakrov karbonat  Bakrov citrat  Bakrov glukonat  Bakrov sulfat  Bakrov L-aspartat  Bakrov bisglicinat  Bakar (II) oksid |
| Cink (Zn)  (mg) | Cinkov acetat  Cinkov klorid\*  Cinkov citrat  Cinkov laktat  Cinkov sulfat  Cinkov oksid  Cinkov glukonat  Cinkov karbonat  Cinkov L-lizinat  Cinkov malat  Cinkov mono – L- metionon sulfat  Cinkov L- pidolat  Cinkov pikolinat  Cinkov L-askorbat  Cinkov L-aspartat  Cinkov bisglicinat |
| Mangan (Mn)  (mg) | Manganov karbonat  Manganov askorbat  Manganov L-aspartat  Manganov bisglicinat  Manganov pidolat  Manganov klorid\*  Manganov citrat  Manganov glukonat  Manganov sulfat  Manganov glicerofosfat |
| Natrij (Na)  (mg) | Natrijev bikarbonat  Natrijev karbonat  Natrijev klorid\*  Natrijev citrat  Natrijev glukonat  Natrijev laktat  Natrijev hidroksid  Natrijeve soli ortofosforne kiseline |
| Selen (Se)  (μg) | Natrijev selenat  Natrijev hidrogen selenit  Natrijev selenit  L-selenometionin  Selenom obogaćeni kvasci\*\*  Selenove kiseline |
| Krom (Cr)  (μg) | Krom (III) klorid\*  Krom (III) sulfat  Krom (III) laktat trihidrat  Krom (III) nitrat  Krom (III) pikolinat |
| Molibden (Mo)  (μg) | Amonijev molibdat (molibden VI))  Natrijev molibdat (molibden V)I)  Kalijev molibdat (molibden IV)) |
| Fluor (F)  (mg) | Kalijev fluorid  Natrijev fluorid  Kalcijev fluorid |
| Jod (J)  (μg) | Natrijev jodid  Kalijev jodid  Kalijev jodat  Natrijev jodat |
| Bor  (mg) | Borna kiselina  Natrijev borat |
| Silicij  (mg) | Silicijeva kiselina††  Silicijev dioksid  Kolin-stabilna otrosilicijeva kiselina |
| Fosfor  (mg) | Natrijev monoflorfosfat |
| Klor  (mg) | \* kemijski oblici klorida koji su dopušteni za uporabu u dodacima prehrani |

[[8]](#footnote-29081-8)

PRILOG II.

DRUGE TVARI DOPUŠTENE ZA UPORABU ZA DODATKE PREHRANI

|  |
| --- |
| Kategorija 1. Aminokiseline |
| L-alanin  L-arginin  L-asparaginska kiselina  L-citrulin  L-cistein  cistin  L-histidin  L-glutaminska kiselina  L-glutamin  glicin  L-izoleucin  L-leucin  L-lizin  L-lizin acetat  L-metionin  L-ornitin  L-fenilalanin  L-prolin  L-treonin  L-triptofan  L-tirozin  L-valin  Za aminokiseline, koliko god je primjenjivo, mogu se također koristiti natrijeve, kalijeve, kalcijeve i magnezijeve soli kao i njihovi hidrokloridi |
| Kategorija 2. Karnitin i taurin |
| L-karnitin  L-karnitin hidroklorid  taurin  L-karnitin-L-tartrat |

PRILOG III.

LISTA DOZVOLJENIH BILJNIH VRSTA

|  |  |
| --- | --- |
| Latinsko ime | Hrvatsko ime |
| A |  |
| Abies spp. | Vrste jela |
| Acacia senegal | Senegalška akacija |
| Acacia spp. | Vrste akacije (arapska guma) |
| Acantophanax spinosum | Matruna dugolisna |
| Achillea millefolium | Stolisnik |
| Achyranthes aspera | – |
| Achyrantes bidentata | Dvozub |
| Acorus calamus | Iđirot |
| Aesculus hippocastanum \*\* | Divlji kesten |
| Agrimonia eupatoria | Turica obična |
| Agrimonia spp. | Vrste turice |
| Agropyron repens (Elymus repens) | Pirika |
| Akik pishti | - |
| Alchemilla vulgaris | Livadna vrkuta |
| Allium cepa | Crveni luk |
| Allium sativum | Češnjak, bijeli luk |
| Allium ursinum | Medvjeđi luk, divlji luk |
| Alnus glutinosa | Crna joha, jošić |
| Aloe barbadensis | Barbadenški aloj |
| Aloe spp. | Vrste aloja |
| Alpinia officinarum (Alpinia galanga) | Galgant, galanga |
| Althaea officinalis | Bijeli sljez |
| Althaea spp. | Vrste sljeza |
| Amomum cardamomum | Srdiš, grbat |
| Ananas comosus | Ananas |
| Andrographis paniculata | - |
| Andropogon nardus | Tropska vlaska |
| Anethum graveolens | Kopar |
| Angelica archangelica | Ljekovita anđelika |
| Angelica spp. | Vrste anđelike |
| Antennaria dioica | Zečja capica, bubica |
| Anthemis nobilis (Chamaemelum nobile) | Rimska kamilica |
| Anthriscus cerefolium | Krasuljica |
| Anthyllis vulneraria | Ranjenik |
| Apium graveolens | Celer |
| Arallia spp. | Vrste aralije, pižulika |
| Arctium lappa | Veliki čičak |
| Arctium spp. | Vrste čička |
| Arctostaphylos uva-ursi \* \* | Medvjetka |
| Armoracia rusticana (Cochlearia armoracia) | Vrtni hren |
| Arnica montana \*\* | Brđanka |
| Aronia melanocarpa | Aronija |
| Artemisia absinthium \*\* | Gorski pelin |
| Artemisia dracunculus | Estragon |
| Aspalanthus linearis | Afrički crveni grm |
| Asparagus officinalis | Vrtna šparoga |
| Asparagus racemosus | Grozdasta šparoga |
| Asperula odorata (Galium odoratum) | Lazarkinja |
| Asteracantha longifolia | - |
| Astragalus glycyphyllos | Slatkolisni kozlinac |
| Astragalus membranaceus | Opnasti kozlinac |
| Astragalus spp. | Vrste kozlinca (tragakant) |
| Avena sativa | Zob |
| Azadirachta indica (Melia azadirachta) | Indijska melija |
| B |  |
| Balsamodendron mukul | Mukul |
| Barosma betulina | Barozma |
| Bellis perenis | Tratinčica |
| Berberis vulgaris\*\* | Žutika trpka |
| Betonica officinalis (Stachys officinalis) | Ljekoviti čistac |
| Betula alba | Bijela breza |
| Betula spp. | Vrste breze |
| Blefaris edulis | - |
| Borago officinalis\*\* | Boreč, boražina |
| Boswellia serrata | Tamjan |
| Brassica napus | Korabica, repa |
| Brassica nigra | Crna vrzina,crna gorušica |
| Brassica oleracea var. cymosa | Brokula |
| Brassica rapa | Bijela repa, poljska vrzina |
| C |  |
| Caesalpinia bonducella | - |
| Calendula officinalis | Neven |
| Calluna vulgaris | Vrijes |
| Camellia sinensis \* (Thea sinensis) | Pravi čaj (zeleni čaj, crni čaj, žuti čaj) |
| Campanulla grandiflora | Velecvjetni zvončić |
| Capsella bursa pastoris | Rusomača |
| Capsicum annuum var.minimum | - |
| (Capsicum frutescens) \*\* | Paprika ljuta |
| Carduus marianum (Silybum marianum) | Marijin oslobod, sikavica |
| Carica papaya | Papaja |
| Carlina acaulis | Vilino sito |
| Carthamus tinctorius | Bojadis.bodalj, šafranika |
| Carum carvi \* | Kim |
| Cassia acutifolia\*\* (Cassia senna) | Aleksandrijska sena |
| Cassia angustifolia\*\* | Indijska sena, tinevelška sena |
| Cassia nomame | - |
| Castanea sativa | Pitomi kesten |
| Centaurea cyanus | Različak |
| Centaurium erythraea | Štitasta kičica |
| Centaurium littorale | Obalna kičica |
| Centaurium spp. | Vrste kičice |
| Centella asiatica (Hydrocotyle asiatica) | Gotu Kola, centela |
| Ceratonia siliqua \* | Rogač |
| Cetraria islandica (Lichen islandicus) | Islandski lišaj |
| Chamaemelum nobile (Anthemis nobilis) | Rimska kamilica |
| Chamomilla recutita (Matricaria recutita) | Prava kamilica |
| Chenopodium album | Bijela loboda |
| Chimaphila umbellata | Zelenčić |
| Chlorella spp. | Vrste zelene alge |
| Chondrus crispus | Irska mahovina |
| Chrisantemum parthenium (Tanacetum parthenium) | Povratić, majčinski vratić |
| Cichorium intybus \* | Plava vodopija, cikorija |
| Cimicifuga racemosa\*\* | Smrdljivka |
| Cinnamomum aromaticum (Cinnamomum cassia) | Kineski cimetovac |
| Cinnamomum zeylanicum  (Cinnamomum verum) | Cejlonski cimetovac |
| Cirsium arvense | Poljski osjak |
| Cirsium spp. | Vrste osjaka |
| Citrus aurant.subsp.amara\*\* | Gorka naranča |
| Citrus aurant. subsp. dulcis\* | Slatka naranča |
| Citrus spp. | Vrste agruma |
| Cnicus benedictus | Blaženi čkalj |
| Cochlearia armoracia (Armoracia rusticana) | Vrtni hren |
| Coffea arabica | Arapska kava |
| Coffea canephora | Kava |
| Coix lacryma-jobi | Jobove suze, suzice |
| Cola acuminata, C. nitida | Vrste kole |
| Commiphora molmol | Mirovac, mira |
| Commiphora mukul | Gugul |
| Commiphora spp. | Vrste balzamovog drveta |
| Cordiceps sinensis | Gljiva kordiceps |
| Coriandrum sativum \* | Korijandar |
| Cornus mas | Drijenak |
| Corylus avellana | Obična lijeska |
| Crataegus monogyna\* \* | Bijeli glog |
| Crataegus oxyacanthoides \*\* (Crataegus laevigata) | Crveni glog |
| Crocus sativus | Vrtni šafran |
| Cucurbita maxima | Velika bundeva |
| Cucurbita pepo | Obična bundeva |
| Cuminum cyminum | Kumin |
| Curcuma longa | - |
| (C. domestica) | Kurkuma, indijski šafran |
| Curcuma xanthorrhiza | Javanska kurkuma |
| Curcuma zedoaria | Sekvar, bijeli isiot |
| Cyamopsis tetragonolobus | Guar, galaktomananski gvar |
| Cydonia oblonga | Dunja |
| Cymbopogon spp. | Vrste citronele |
| Cynara scolymus (Cynara cardunculus) | Artičoka |
| Cyperus scariosus | - |
| D |  |
| Daucus carota | Mrkva |
| Dioscorea bulbifera \*\* | Azijski jam |
| Dioscorea spp. \*\* | Vrste jama |
| Diospyros kaki | Japanska jabuka |
| Dipsacus japonicus | Češljugovina |
| Dolichos biflorus | - |
| Drosera rotundifolia | Okruglolisna rosika |
| Didymocarpus pedicellata | - |
| E |  |
| Echinacea pallida | Ružičasta rudbekija, svijetlocvjetna  rudbekija |
| Echinacea purpurea | Crvena rudbekija, purpurna rudbekija |
| Echinacea angustifolia | Uskolisna rudbekija |
| Elettaria cardamomum | Kardamom |
| Eleutherococcus senticosus | Sibirski ginseng |
| Elymus repens (Agropyron repens) | Pirika |
| Emblica officinalis (Phyllanthus emblica, P. amarus) | Indijska kosmulja |
| Epilobium angustifolium | Uskolisna vrbovica |
| Epilobium parviflorum | Vrbovica |
| Epimedium sagittatum | Epimedium |
| Equisetum arvense | Poljska preslica |
| Equisetum hyemale | Zimska preslica |
| Erica carnea | Crnjuša |
| Erica spp. | Vrste crnjuše |
| Eriodictyon californicum | - |
| (E. glutinosum) | Eriodiktion |
| Eschscholzia californica | Kalifornijski zlatni mak |
| Eucalyptus globulus \*\* | Kuglasti eukalipt |
| Eucalyptus spp.\*\* | Vrste eukalipta |
| Eugenia caryophyllata \* (Syzygium aromaticum) | Klinčić |
| Eupatorium perfoliatum\*\* | Konopljuša |
| Euphrasia officinalis | Ljekovita očanica |
| Euphrasia spp. | Vidac, vrste |
| Euterpe oleracea | Euterp, akai |
| F |  |
| Fagopyrum esculentum | Heljda |
| Fagus sylvatica | Bukva |
| Ficus carica | Smokva |
| Filipendula ulmaria (Spiraea ulmaria) | Končara, suručica |
| Foeniculum vulgare | Obični komorač |
| Forsythia suspensa | Forsitija |
| Fragaria vesca | Šumska jagoda |
| Frangula alnus\*\* (Rhamnus frangula) | Krkavina |
| Fraxinus excelsior | Bijeli jasen |
| Fraxinus ornus | Crni jasen |
| Fucus vesiculosus | Mjehurasti bračić |
| Fucus spp. | Vrste bračića/smeđe alge |
| G |  |
| Galeopsis segetum | Usjevna kacigarka |
| Galeopsis spp. | Vrste kacigarke |
| Galium aparine | Čekinjasta broćika |
| Galium odoratum (Asperula odorata) | Lazarkinja |
| Galium verum | Prava broćika |
| Ganoderma lucidum | Reishi gljiva,hrastova sjajnica |
| Garcinia cambogia \*\* | Garcinija |
| Garcinia mangosteva | Mangostin |
| Gentiana lutea | Žuti srčanik, sirištara |
| Gentiana purpurea | Crveni srčanik |
| Gentiana spp. | Vrste srčanika |
| Geranium spp. | Vrste iglice |
| Geum urbanum | Pravi blaženak |
| Ginkgo biloba\*\* | Ginko |
| Glechoma hederaceum | Dobričica |
| Glycine max (G. hispida) | Soja |
| Glycyrrhiza glabra | Slatki sladić |
| Glyzyrrhiza spp. | Vrste sladića |
| Grifolia frondosa | Maitake gljiva |
| Grindelia robusta | Grindelija |
| Guaiacum officinale | - |
| (G. sanctum) | Gvajak, sveto drvo |
| Gymnema sylvestre | Srebrna svilenica |
| H |  |
| Hamamelis virginiana | Hamamelis |
| Harpagophytum procumbens\*\* | Vražja kandža |
| Haronga madagascariensis | Haronga, pljuskavica |
| Hedera helix | Obični bršljan |
| Helianthus annuus | Suncokret |
| Helianthus spp. | Vrste suncokreta |
| Helichrysum arenarium | Pješčarsko smilje |
| Helichrysum italicum | Smilje |
| Herniaria glabra | Gola kilavica |
| Herniaria hirsuta | Dlakava kilavica |
| Hibiscus spp. \* | Vrste hibiskusa |
| Hippophea rhamnoides | Pasji trn |
| Hordeum vulgare | Obični ječam |
| Humulus lupulus | Hmelj |
| Hydrastis canadensis | Kanadski hidrast, kanadska žutika |
| Hydrocotyle asiatica (Centella asiatica) | Gotu Kola, centela |
| Hyssopus officinalis | Miloduh |
| I |  |
| Ilex paraguariensis \* | Mate, paragvajski čaj |
| Illicium verum | Zvjezdasti anis |
| Inula helenium \* | Oman |
| Ipomea spp. | Vrste batata |
| Iris pallida | Blijeda perunika |
| Iris spp. | Vrste perunike |
| Isatis tinctoria | Vrbovnik |
| J |  |
| Jasminum grandifolium | Velelisni jasmin |
| Juglans regia\*\* | Obični orah |
| Juniperus communis\*\* | Borovica |
| K |  |
| Knautia arvensis | Poljska prženica |
| Krameria triandra | Ratanija |
| L |  |
| Laminaria spp. | Vrste alge haluga |
| Lamium album | Bijela mrtva kopriva |
| Larix decidua | Ariš |
| Laurus nobilis | Lovor |
| Lavandula angustifolia (Lavandula officinalis) | Lavanda |
| Lavandula latifolia | Širokolisna lavanda |
| Lentinula edodes | Shitake gljiva |
| Lepidium meyenii | Maka |
| Lepidium peruvianum | Peruvijanska maka |
| Lepidium sativum | Sjetvena grbica |
| Lespedeza capitata | Lespedeza |
| Leuzea carthamoides (Rhaponticum carthamoides) | Pasji dren |
| Levisticum officinale | Ljupčac |
| Lichen islandicus (Cetraria islandica) | Islandski lišaj |
| Lilium tigrinum | Tigrasti ljiljan |
| Linaria vulgaris | Lanilist |
| Linum usitatissimum | Obični lan |
| Lippia citriodora \* | Citronovac, citronka |
| Liriosma ovata (Ptychopetalum olacoides) | Muira puama |
| Lithospermum officinale | Ljekovita biserka |
| Lycium spp. \*\* | Vrste kustovnice |
| Lythrum salicaria | Purpurna vrbica |
| M |  |
| Magnifera indica | Mango |
| Magnolia spp. | Vrste magnolije |
| Majorana hortensis (Origanum vulgare) | Mravinac, mažuran |
| Malphigia glabra | Antilska trešnja, acerola |
| Malpigia punicifolia | Barbadoška trešnja |
| Malus domestica\* | Jabuka |
| Malva sylvestris \* | Sljez crni |
| Marsdenia condurango | Marsdenija |
| Marrubium vulgare | Marulja |
| Marrubium spp. | Vrste marulje |
| Matricaria recutita\* (Chamomilla recutita) | Prava kamilica |
| Medicago sativa | Lucerna |
| Melia azadirachta\*\* (Azadirachta indica) | Indijska melija |
| Melaleuca spp. | Vrste čajevca |
| Melilotus officinalis | Žuti kokotac |
| Melissa officinalis\* | Matičnjak |
| Mentha arvensis\*\* (Mentha canadensis) | Japanska metvica, poljska metvica |
| Mentha x piperita\* | Paprena metvica |
| Mentha spicata | Klasasta metvica |
| Mentha spp.\* | Vrste metvica |
| Menyanthes trifoliata | Gorki trolist |
| Mesua ferrea | Mesua |
| Momordica charantia | Gorka dinja |
| Monarda didyma | Metvulja |
| Morinda citrifolia | Noni |
| Morus alba, M. nigra | Bijeli i crni dud |
| Mucuna pruriensis | Floridski grah |
| Myristica fragrans | Muškatni oraščić |
| Myrtus communis | Mrča |
| N |  |
| Nasturtium officinale | Potočarka |
| Nepeta cataria | Mačja metvica |
| Nigella sativa | Crni kim |
| O |  |
| Ocimum basilicum | Bosiljak |
| Ocimum sanctum | Sveti bosiljak |
| Oenothera biennis | Pupoljka, noćurak |
| Oenothera spp. | Vrste pupoljke |
| Olea europaea | Maslina |
| Ononis spinosa | Zečji trn, gladiš |
| Onosma bracteatum | - |
| Ophelia chirata (Swertia chirata) | Tarant, svercija |
| Opuntia ficus indica | Indijska smokva |
| Orchis spp. | Vrste kaćuna |
| Origanum majorana | Mažuran |
| Origanum vulgare (Majorana hortensis) | Mravinac, mažuran |
| Origanum spp. | Vrste mravinca |
| Orthosiphon stamineus (O. aristatus,  O. spicatus) | Ortosifon |
| Oryza sativa | Riža |
| Oxalis acetosella | Cecelj |
| P |  |
| Paeonia officinalis\*\* | Peonija ljekovita, božur |
| Panax ginseng | Ginseng |
| Panax quinquefolius | Američki ginseng |
| Papaver rhoeas | Poljski mak, divlji mak |
| Parietaria officinalis | Crkvina |
| Parthenium argentatum | Gvajulej |
| Passiflora incarnata | Pasiflora |
| Paulinia cupana | Guarana |
| Pelargonium sidoides | Pelargonija ljekovita |
| Pelargonium spp. | Vrste pelargonije, žeravca |
| Persea americana | - |
| (P. gratissima) | Avokado |
| Petroselinum crispum | Peršin |
| Phaseolus vulgaris | Grah |
| Phyllanthus amarus Phyllantus emblica  (Emblica officinalis) | Indijska kosmulja |
| Phoenix dactylifera | Datulja |
| Picea abies | Smreka |
| Pimenta dioica | - |
| (P. officinalis) | Piment |
| Pimpinella anisum | Aniš |
| Pimpinella saxifraga | Bedrenika |
| Pimpinella spp. | Vrste bedrenike |
| Pinus mugo | Planinski bor, klekovina |
| Pinus nigra | Crni bor |
| Pinus sylvestris | Šumski bor, bijeli bor |
| Piper nigrum | Crni papar |
| Pistacia lentiscus | Tršlja |
| Plantago lanceolata | Uskolisni trputac |
| Plantago major | Veliki trputac |
| Plantago psyllium | Afrički trputac |
| Plantago ovata | Indijski trputac |
| Polygala amara | Gorki krestušac |
| Polygala senega | Američki krestušac, sjevernoamerička senega |
| Polygala spp. | Vrste krestušca |
| Polygonum aviculare | Ptičji dvornik, troskot, oputina |
| Polygonum spp. | Vrste dvornika |
| Populus spp. | Vrsta topole |
| Potentilla anserina | Steža |
| Potentilla erecta | - |
| (P. tormentilla) | Petoprsta, srčenjak, uspravna petoprsta |
| Primula veris | Stupasti jaglac |
| Primula elatior. | Blijedožuti jaglac |
| Prunus africana (Pygeum africanum) | Afrička šljiva |
| Prunus amygdalus var.dulcis | Slatki badem |
| Prunus armeniaca | Kajsija |
| Prunus avium | Slatka trešnja |
| Prunus domestica | Šljiva |
| Prunus spinosa | Crni trn, trnina |
| Prunus spp. | Vrste koštunica |
| Psidium guajana | Guava |
| Psoralea corylifolia | Ljeskoliki djeteljnjak |
| Pterocarpus santalinus | Crveni sandalovac |
| Ptychopetalum olacoides (Liriosma ovata) | Muira puama |
| Punica granatum | Nar |
| Pulmonaria officinalis | Plućnjak |
| Pygeum africanum (Prunus africana) | Afrička šljiva |
| Pyrus communis \* | Kruška |
| Q |  |
| Quasia amara | Kuasia, surin.gorko drvo |
| Quercus robur | Hrast lužnjak |
| Quercus spp. | Vrste hrasta |
| R |  |
| Rhamnus frangula (Frangula alnus) | Krkavina |
| Raphanus sativus var. niger | Crna rotkva, povrtnica |
| Rhaponticum carthamoides (Leuzea carthamoides) | Pasji dren |
| Rheum officinale\*\* | Rabarbara kineska |
| Rheum rhaponticum | Europska rabarbara |
| Rhodiola rosea\*\* | Rodiola crvena |
| Ribes grossularia | Ogrozd |
| Ribes nigrum | Crni ribiz |
| Rosa canina \* | Divlja ruža, šipak |
| Rosa spp.\* | Vrste ruže |
| Rosmarinus officinalis | Ružmarin |
| Rubia cordifolia | - |
| Rubus fruticosus | Kupina |
| Rubus idaeus | Malina |
| Rumex acetosa | Velika kiselica |
| Rumex spp. | Vrste kiselice |
| Ruscus aculeatus \*\* | Veprina |
| Ruta graveolens\*\* | Vrtna rutvica |
| S |  |
| Sabal serrulata (Serenoa repens) | Sabal palma |
| Salix alba | Bijela vrba |
| Salvia officinalis | Kadulja |
| Salvia triloba (Salvia fructicosa) | Grčka kadulja |
| Sambucus nigra | Crna bazga |
| Sanguisorba minor | Mala krvara |
| Santalum album | Bijeli santalovac |
| Saponaria officinalis | Sapunika |
| Sarsaparilla officinalis | Sarsaparila |
| Satureja hortensis | Ćubar vrtni |
| Satureja montana | Ćubar kraški |
| Saxifraga granulata | Zrnata kamenika |
| Saxifraga ligulata | Jezičasta kamenika |
| Schisandra chinensis \*\* | Shizandra |
| Scutellaria lateriflora | Grozničica |
| Scutellaria baicalensis | Bajkalska grozničica |
| Serenoa repens (Sabal serrulata) | Sabal palma |
| Sesamum indicum | Sezam |
| Sideritis montana | Gorski očist |
| Sideritis spp. | Vrste očista |
| Silybum marianum (Carduus marianum) | Marijin oslobod, sikavica |
| Sinapis alba | Bijela gorušica |
| Smilax aspera | Tetivika |
| Smilax spp. | Vrste tetivike |
| Solanum licopersicum | Rajčica |
| Solidago virgaurea | Europska zlatnica |
| Solidago canadensis | Kanadska zlatnica |
| Solidago spp- | Vrste zlatnice |
| Sophora japonica | Japanska sofora |
| Sorbus aucuparia | Jarebika |
| Spiraea ulmaria (Filipendula ulmaria) | Končara, suručica |
| Spirulina spp. | Spirulina spp. |
| Stachys officinalis (Betonica officinalis) | Ljekoviti čistac |
| Stellaria media | Srednja mišjakinja |
| Stevia rebaudiana | Stevia |
| Swertia chirata (Ophelia chirata) | Tarant, svercija |
| Syzygium aromaticum  (Eugenia caryophyllus) \* | Klinčić |
| Syzygium jambolana | Javanski klinčić |
| T |  |
| Tabebuia avellanedae | Taheebo, lapaho |
| Tamarindus indica | Indijska urma |
| Tanacetum parthenium (Chrisantemum parthenium) | Povratić, majčinski vratić |
| Taraxacum officinale | Maslačak |
| Terminalia spp. | Vrste mirabalanovca |
| Teucrium chamaedrys | Dupčac |
| Teucrium montanum\*\* | Pusteni dubačac |
| Thea sinensis (Camellia sinensis) | Pravi čaj (crni čaj, zeleni čaj, žuti čaj) |
| Theobroma cacao | Kakaovac |
| Thymus serpyllum | Majčina dušica |
| Thymus vulgaris | Timijan |
| Thymus zygis | Španjolski timijan |
| Tilia cordata \* | Sitnolisna lipa |
| Tilia platyphyllos\* | Obična lipa |
| Tinospora cordifolia | - |
| Tribulus terrestris\*\* | Tribulus |
| Trifolium pratense | Livadna djetelina |
| Trigonella foenum graecum | Grčka piskavica |
| Triticum aestivum | Pšenica |
| Turnera diffusa \*\* (Turnera afrodisiaca) | Damiana |
| Tussilago farfara\*\* | Podbjel |
| U |  |
| Ulmus rubra | Crveni brijest |
| Ulva latissima | Morska salata (alga) |
| Ulmus spp. | Vrste brijesta |
| Uncaria tomentosa\*\* | Mačje šape |
| Urtica dioica | Velika kopriva |
| Urtica urens | Mala kopriva |
| Usnea barbata | Šumski lišaj |
| V |  |
| Vaccinium macrocarpon | Američka brusnica |
| Vaccinium myrtillus | Borovnica |
| Vaccinium vitis idaea | Brusnica |
| Valeriana officinalis\*\* | Odoljen |
| Vanilla planifolia | Vanilija |
| Verbascum densiflorum | Velecvjetna divizma |
| Verbascum phlomoides | Pustenasta divizma |
| Verbascum spp. | Vrste divizme |
| Verbena officinalis | Sporiš |
| Veronia cinerea | - |
| Veronica officinalis | Čestoslavica |
| Veronica spp. | Vrste čestoslavice |
| Viburnum lanata | Hudika |
| Viola tricolor | Maćuhica |
| Viscum album\*\* | Bijela imela |
| Vitex agnus-castus\*\* | Konopljika |
| Vitis vinifera | Vinova loza |
| W |  |
| Withania somnifera | Ašvaganda |
| Y |  |
| Yucca brevifolia | Juka |
| Yucca spp. | Vrste juke |
| Z |  |
| Zea mays | Kukuruz |
| Zingiber officinale | Ingver,đumbir |
| Ziziphus jujuba | Obični čičimak |

\*Biljne vrste za koje se ne mora ishoditi notifikacijski broj ako nemaju istaknutu namjenu. U ovu skupinu spadaju i različite vrste osušenog voća (voćni čajevi).

\*\*Biljne vrste s posebnim ograničenjima o kojima odluku donosi Povjerenstvo.

PRILOG IV.

Tablica 1. DNEVNI UNOS VITAMINA I MINERALA NAMIJENJEN ZDRAVIM ODRASLIM OSOBAMA

|  |  |  |
| --- | --- | --- |
|  | Najveći dopušteni dnevni unos | Preporučeni dnevni unos |
| VITAMINI | | |
| Vitamin A (retinol) μg | 1500 | 800 |
| Vitamin D (kolekalciferol) μg | 10 | 5 |
| Vitamin E (tokoferol) mg | 100 | 12 |
| Vitamin C (askorbinska kiselina) mg | 500 | 80 |
| Vitamin K (filokinon) μg | 100 | 75 |
| Vitamin B1 (tiamin) mg | 4,0 | 1,1 |
| Vitamin B2 (riboflavin) mg | 4,0 | 1,4 |
| Vitamin B3 (niacin) mg | 35 | 16 |
| Vitamin B6 (piridoksin) mg | 6 | 1,4 |
| Folna kiselina5 μg | 600 | 200 |
| Vitamin B12 (cijanokobalamin) μg | 9 | 2,5 |
| Pantotenska kiselina mg | 15 | 6 |
| Biotin μg | 100 | 50 |
| MINERALI | | |
| Kalcij (Ca) mg | 1 500 | 800 |
| Fosfor (P) mg | 1 400 | 700 |
| Magnezij (Mg) mg | 700 | 375 |
| Željezo (Fe) mg | 30 | 14 |
| Cink (Zn) mg | 15 | 10 |
| Fluor (F) mg | 10 | 3,5 |
| Jod (J) μg | 225 | 150 |
| Selen (Se) μg | 100 | 55 |
| Krom (Cr) μg | 150 | 40 |
| Bakar (Cu) mg | 3 | 1 |
| Mangan (Mn) mg | 4 | 2 |
| Molibden (Mo) μg | 100 | 50 |
| Klor (mg) |  | 800 |
| Kalij mg |  | 2000 |

[[1](#footnote-29081-1-backlink)]Pravilnikom se preuzimaju odredbe direktive 2002/46/EZ europskog parlamenta i vijeća od 10. lipnja 2002.o usklađivanju zakona država članica u vezi dodatak prehrani I Uredba Komisije (EZ) 1170/2009 od 30. studenog 2009. kojim se izmjenjuje direktiva europskog parlamenta i vijeća i Uredba 1925/02009 europskog parlamenta i vijeća vezano za listu vitamina i minerala i njihovih kemijskih oblika koji se mogu dodati u hranu i dodatke prehrani

[[2](#footnote-29081-2-backlink)]2 Zakonom o lijekovima (»Narodne novine« br. 71/07 i 45/09) preuzete su odredbe Direktive 2001/83/EZ Europskog parlamenta i Vijeća od 6. studenog 2001. o oznaci Zajednice u vezi s ljekovitim proizvodima za ljudsku upotrebu.

[[3](#footnote-29081-3-backlink)]3 Nacionalno zakonodavstvo kojim se prenosi zakonodavstvo Europske unije i zakonodavstvo Europske unije koje će se primjenjivati izravno po pristupanju Europskoj uniji

[[4](#footnote-29081-4-backlink)]4 Pravilnikom o označavanju, reklamiranju i prezentiranju hrane preuzete su odredbe 2000/13/EC Europskog parlamenta i Vijeća od 15. srpnja 1991. o usklađivanju propisa država članica koji se odnose na označavanje, prezentaciju i reklamiranje prehrambenih proizvoda

[[5](#footnote-29081-5-backlink)]5 Pravilnikom su preuzete odredbe Direktive Vijeća 496/90/EZ od 24. rujna 1990. o obilježavanju hranjive vrijednosti prehrambenih proizvoda, koja je dopunjena Direktivom 2003/120/EZ od 5. prosinca 2003 i Direktive Komisije 2008/100/EC koja nadopunjuje Direktivu Vijeća 90/496/EEZ o označavanju hranjivih vrijednosti hrane u pogledu preporučenih dnevnih količina, faktora preračunavanje energetske vrijednosti i definicije.

[[6](#footnote-29081-6-backlink)]6 Nacionalno zakonodavstvo kojim se prenosi zakonodavstvo Europske unije i zakonodavstvo Europske unije koje će se primjenjivati izravno po pristupanju Europskoj uniji

[[7](#footnote-29081-7-backlink)]\* Može sadržavati više od 2% treonata

† Menakinon je uglavnom u obliku menakinina -7 i minimalni udio menakinona -6

‡ Alfa-tokoferol < 20%, beta-tokoferol <10%, gama-tokoferol 50-70% i delta-tokoferol 10-30%

§ Tipična razina pojedinačnih tokoferola i tokotrienola:

– 115 mg/g alfa-tokoferola ( 101 mg/g minimum),

– 5 mg/g beta-tokoferola ( < 1 mg/g minimum);

– 45 mg/g gama-tokoferola ( 25 mg/g minimum),

– 12 mg/g delta-tokoferola ( 3 mg/g minimum),

– 67 mg/g alfa-tokotrienol ( 30 mg/g minimum),

– 1 mg/g beta-tokotrienol ( < 1 mg/g minimum),

– 82 mg/g gama-tokotrienol ( 45 mg/g minimum),

– 5 mg/g delta-tokoferola ( < 1 mg/g minimum)

[[8](#footnote-29081-8-backlink)]\*\* Selenom obogaćena kvasci proizvedeni iz kulture u prisustvu natrijevog selenita kao izvor selena sadrže, u sušenom obliku stavljenom na tržište, ne više od 2,5 mg Se / g. Dominantna vrste organskog selena koje su prisutne u kvasacu je selenometionin (između 60 i 85% od ukupnog izvađen selena u proizvodu). Sadržaj drugih organskih spojeva selena uključujući selenocysteine ne smije prelaziti 10% ukupnih ekstrahiranih selena. Razine anorganskog selena u pravilu ne smije prelaziti 1% ukupnog izvađen selena.

†† U obliku gela

Pravilnik, NN 46/2011-1066